Í báðum byggingum eru starfrækt frístundaheimili , Brosbær í Engi og Hvergiland í Borgum . Eru þau tvö af átta starfandi frístundaheimilum sem tilheyra frístundamiðstöðinni Gufunesbæ Brosbær og Hvergiland samnýta samnýta kennslustofur eins og tölvustofu , bókasafn , salinn og íþróttahúsið eftir samkomulagi við skóla . Börnin fá síðdegishressingu í matsölum á hvorum stað . Forstöðumaður Brosbæjar heitir María Una Óladóttir en í Hvergilandi stýrir Harpa Lind Guðnadóttir . Félagsmiðstöðin Dregyn Starfsfólk Félagsmiðstöðvar hefur yfirumsjón með félagsstarfi nemenda í 5. - 10. bekk . Forstöðumaður stýrir starfinu og hefur með sér starfsfólk í hlutastarfi . Leiðarljós félagsmiðstöðvarinnar er að tryggja öllum börnum og unglingum vellíðan og öryggi í starfi . Starfið í félagsmiðstöðinni þjálfar nemendur í að takast á við að skipuleggja eigin tómstundir og viðburði . Ýmislegt er skipulagt af hálfu nemenda og starfsfólks og er bæði um að ræða hópastarf , diskótek , leiki , keppnir og fleira . Félagsmiðstöðin er ómissandi þáttur í starfi skólans og starfsfólkið vinnur náið með starfsfólki skólans . Félagsmiðstöðin Dregyn er með heimastöð í Borgum en starfið fer fram á báðum starfstöðvum .